**Tisztelt Partnerünk!**

A **Magyar Gazdaságfejlesztési Ügynökség** (korábbi nevén: IFKA Közhasznú Nonprofit Kft.)2024. november 8-án ismét megrendezi a **Modern Gyárak Éjszakája** országos online- és élő eseményt, már sorozatban a nyolcadik alkalommal.

**Az esemény célja, hogy bemutassa** a vállalkozóknak és a lakosságnak, hogy **milyen példaértékű vállalatok működnek Magyarországon**, akik képesek megfelelni a piac kihívásainak, és világszínvonalú eredményeket elérni az innováció, a digitalizáció, vagy a szervezetfejlesztés és menedzsment területén. A novemberi program keretében az érdeklődők képet kaphatnak a hazánkban működő, kiemelkedő gyárak egyedi megoldásairól, megtekinthetik a digitalizált és automatizált termelési folyamatokat, innovatív technológiákat. A látogatói visszajelzések és a minden évben növekvő látogatói létszám azt bizonyítja, hogy a lakosságot és a fiatalabb generációt is érdekli a vállalkozások mindennapi működése, szívesen benéznek a kulisszák mögé, hogy tapasztalattal, tudással gazdagodjanak.

**Csatlakozási lehetőséget kínálunk!**

A Modern Gyárak Éjszakájához csatlakozott gyárak virtuálisan és/vagy élőben mutatják be működésüket, továbbá kifejezetten azokat a fontosabb folyamatokat, technológiákat, amelyekre méltó módon lehetnek büszkék.

**Az esemény időpontja: 2024. november 8. (péntek), 16:00–22:00**

**A csatlakozás folyamata:**

Látogasson el a [www.moderngyarakejszakaja.hu](http://www.moderngyarakejszakaja.hu) weboldalra és jelentkezzen a „Csatlakozó gyár képviseletében regisztrálok” pont kiválasztásával. Amennyiben korábban is részt vett már az eseményen, úgy nem szükséges új profilt létrehozni, használja már meglévő fiókját. A profilra belépve automatikusan megjelenik a 2024-re vonatkozó „*Adatbekérő*” űrlap. Az űrlap végén található együttműködési megállapodást töltse le, és a szükséges részeket egészítse ki. Amennyiben elektronikus aláírást választ, úgy töltse fel az aláírt szerződést. Nem elektronikus aláírás esetén töltse fel az aláírt, beszkennelt példányt, majd minimum 3 eredeti, aláírt példányban küldje el a szervezők felé postai úton (MGFÜ Közhasznú Nonprofit Kft.; 1074 Budapest, Rákóczi út 70-72). Aláírás után egy/meghatározott darabszámú példányt visszajuttatnak az Önök részére.

Az **eseményhez való csatlakozás október 25-ig** lehetséges!

A mellékelt dokumentumban további részleteket és hasznos információkat talál, kérdés esetén pedig forduljon közvetlenül a szervező csapathoz a moderngyarakejszakaja@mgfu.hu címen.

Üdvözlettel:

………